1.

Pielikuma I nodaļu groza šādi: a) otrās daļas pirmo un otro teikumu aizstāj ar šādiem teikumiem: “Šīs specifikācijas ir balstītas uz ETSI TS 102231 v.3.1.2. noteiktajām specifikācijām un prasībām. Ja konkrēta prasība šajās specifikācijās nav noteikta, pilnībā piemēro ETSI TS 102231 v.3.1.2. noteiktās prasības.”; b) iedaļas “TSL tag (5.2.1. punkts)” otro daļu svītro; c) daļu pēc iedaļas nosaukuma “TSL sequence number (5.3.2. punkts)” aizstāj ar šādu daļu: “Šis lauks ir VAJADZĪGS. Tajā norāda TSL sekvences numuru. Sākot no “1”TSL pirmajam laidienam, šis veselais skaitlis palielinās katrā nākamajā TSL laidienā. Tas netiek atjaunots uz “1”, kad palielinās iepriekš minētais “TSL version identifier”.”; d) pirmo daļu pēc iedaļas nosaukuma “TSL type (5.3.3. punkts)” aizstāj ar šādu daļu: “Šis lauks ir VAJADZĪGS, un tajā norāda TSL tipu. To iestata uz http://uri.etsi.org/TrstSvc/eSigDir-1999-93-EC-TrustedList/TSLType/generic (Generic).”; e) trešo daļu pēc iedaļas nosaukuma “TSL type (5.3.3. punkts)” aizstāj ar šādu daļu: “URI: (Generic) http://uri.etsi.org/TrstSvc/eSigDir-1999-93-EC-TrustedList/TSLType/generic”; f) otro teikumu otrajā daļā pēc iedaļas nosaukuma “Scheme operator name (5.3.4. punkts)” aizstāj ar šādu teikumu: “Katras dalībvalsts pašas pārziņā ir izraudzīties dalībvalsts uzticamā saraksta TSL implementācijas Scheme operator.”; g) ceturto daļu pēc iedaļas nosaukuma “Scheme operator name (5.3.4. punkts)” aizstāj ar šādu daļu: “Norādītais Scheme operator (5.3.4. punkts) parakstīs TSL.”; h) ceturto ievilkumu pēc iedaļas nosaukuma “Scheme name (5.3.6. punkts)” aizstāj ar šādu ievilkumu: “ “EN_name_value”= Supervision/Accreditation Status List of certification services from Certification Service Providers, which are supervised/accredited by the referenced Member State for compliance with the relevant provisions laid down in Directive 1999/93/EC and its implementation in the referenced Member State’s laws.”; i) pirmo daļu pēc iedaļas nosaukuma “Service type identifier (5.5.1. punkts)” aizstāj ar šādu daļu: “Šis lauks ir VAJADZĪGS, un tajā norāda pakalpojuma tipa identifikatoru atbilstoši pašreizējo TSL specifikāciju veidam (t. i., “/eSigDir-1999-93-EC-TrustedList/TSLType/generic”).”; j) piekto ievilkumu pēc iedaļas nosaukuma “Service current status (5.5.4. punkts)” aizstāj ar šādu ievilkumu: “— Accredited [akreditēts] (http://uri.etsi.org/TrstSvc/eSigDir-1999-93-EC-TrustedList/Svcstatus/accredited);”; k) devīto ievilkumu pēc iedaļas nosaukuma “Service current status (5.5.4. punkts)” aizstāj ar šādu ievilkumu: “— Supervision of Service in Cessation: pakalpojums, kas norādīts laukā “Service digital identity” (5.5.3. punkts) un ko sniedz laukā “TSP name” (5.4.1. punkts) norādītais CSP, patlaban ir izbeigšanas posmā, bet to joprojām pārrauga līdz pārraudzības izbeigšanai vai atcelšanai. Ja atbildību par šā izbeigšanas posma nodrošināšanu ir uzņēmusies cita juridiskā persona, nevis laukā “TSP name” norādītā persona, šādu jauno vai alternatīvo juridisko personu (alternatīvo CSP) norāda laukā “Scheme service definition URI” (5.5.6. punkts) un pakalpojuma ieraksta paplašinājumā “TakenOverBy” (L.3.2. punkts).”; l) piekto daļu pēc iedaļas nosaukuma “Service information extensions (5.5.9. punkts)” aizstāj ar šādu daļu: “XML implementācijas kontekstā šādas papildinformācijas konkrētais saturs ir jākodē, izmantojot ETSI TS 102231 C pielikumā norādītos xsd failus.”; m) iedaļu “Service digital identity (5.6.3. punkts)” aizstāj ar šādu iedaļu: “Service digital identity (5.6.3. punkts) Šis lauks ir VAJADZĪGS, un tajā norāda vismaz vienu digitālā identifikatora (t. i., X.509v3 sertifikāta) attēlojumu, ko izmanto laukā “TSP Service Information – Service digital identity” (5.5.3. punkts) atbilstīgi ETSI TS 102231 5.5.3. punktā noteiktajam formātam un nozīmei. Piezīme. Attiecībā uz X.509v3 sertifikāta vērtību, ko izmanto pakalpojuma “Sdi” 5.5.3. punktā, uzticamajā sarakstā uz katru “Sti:Sie/additionalServiceInformation” vērtību ir jābūt tikai vienam pakalpojuma ierakstam. “Sdi” (5.6.3. punkts) informācijai, ko izmanto ar pakalpojuma ierakstu saistītajā pakalpojuma apstiprinājuma vēsturiskajā informācijā, un “Sdi” (5.5.3. punkts) informācijai, ko izmanto šajā pakalpojuma ierakstā, ir JĀATTIECAS uz to pašu X.509v3 sertifikāta vērtību. Ja maina uzskaitītā pakalpojuma “Sdi” (t. i., X.509v3 sertifikāta atjaunošana vai atslēgas maiņa, piemēram, CA/PKC vai CA/QC sertifikātam) vai šādam pakalpojumam tiek veidots jauns “Sdi”, tas nozīmē, ka Scheme operator ir JĀVEIDO no iepriekšējā pakalpojuma ieraksta atšķirīgs pakalpojuma ieraksts pat tad, ja saistīto “Sti”, “Sn” un [“Sie”] vērtības ir identiskas.”; n) iedaļu “Signed TSL” aizstāj ar šādu iedaļu: “ Signed TSL Uzticamā saraksta TSL implementācijas cilvēklasāmā forma, kas izstrādāta atbilstīgi šīm specifikācijām un jo īpaši IV nodaļai, JĀPARAKSTA laukā “Scheme operator name” (5.3.4. punkts), lai nodrošinātu tās autentiskumu un integritāti (1). Paraksta formātam JĀBŪT PAdES part 3 (ETSI TS 102 778-3 (2), bet tas VAR būt PAdES part 2 (ETSI TS 102 778-2 (3), ja izmanto īpašu uzticamības modeli, kurš izveidots, publicējot uzticamo sarakstu parakstīšanai izmantotos sertifikātus. Uzticamā saraksta TSL implementācijas mašīnapstrādājamo formu, kas izstrādāta atbilstīgi šīm specifikācijām, paraksta laukā “Scheme operator name” (5.3.4. punkts), lai nodrošinātu tās autentiskumu un integritāti. Saskaņā ar pašreizējām specifikācijām izstrādātās uzticamā saraksta mašīnapstrādājamās TSL implementācijas formāts ir XML, un tas atbilst ETSI TS 102231 B un C pielikumā izklāstītajām specifikācijām. Paraksta formāts ir XAdES BES vai EPES, kas XML implementācijām noteikts ETSI TS 101903 specifikācijās. Šāda elektroniskā paraksta implementācija atbilst ETSI TS 102231 B pielikumā (4) noteiktajām prasībām. Vispārīgas papildu prasības attiecībā uz šo parakstu ir noteiktas turpmākajās iedaļās. o) otro daļu pēc iedaļas nosaukuma “Scheme identification (5.7.2. punkts)” aizstāj ar šādu daļu: “Šo specifikāciju kontekstā piešķirtā reference ietver “TSL type” (5.3.3. punkts), “Scheme name” (5.3.6. punkts) un tā sertifikāta paplašinājuma SubjectKeyIdentifier vērtību, ko shēmas operators izmanto, lai elektroniski parakstītu TSL.”; p) otro daļu pēc iedaļas nosaukuma “additionalServiceInformation paplašinājums (5.8.2. punkts)” aizstāj ar šādu daļu: “URI dereferencēšanas rezultātam JĀBŪT cilvēklasāmai informācijai (vismaz angļu valodā un, iespējams, vienā vai vairākās valstu valodās), kura tiek uzskatīta par piemērotu un pietiekamu, lai pārbaudītājs spētu saprast paplašinājumu, un kurā jo īpaši ir izskaidrota konkrēto URI nozīme, norādot serviceInformation iespējamās vērtības un katras vērtības nozīmi.”; q) iedaļu “Qualifications Extension (L.3.1. punkts)” aizstāj ar šādu iedaļu: “Qualifications Extension (L.3.1. punkts) Apraksts: šis lauks ir izmantojams PĒC IZVĒLES, bet to izmanto, ja tas ir VAJADZĪGS, piemēram, RootCA/QC vai CA/QC pakalpojumiem, un ja: laukā “Service digital identity” sniegtā informācija nav pietiekama, lai nepārprotami identificētu šā pakalpojuma izsniegtos kvalificētos sertifikātus, saistītajos kvalificētajos sertifikātos iekļautā informācija nenodrošina iespēju mašīnapstrādājamā formā identificēt faktus par to, vai QC ir SSCD atbalstīts QC. Ja lieto šo pakalpojuma līmeņa paplašinājumu, tas JĀIZMANTO tikai “Service information extension” (5.5.9. punkts) definētajā laukā, un tas atbilst ETSI TS 102231 L.3.1. pielikumā noteiktajām specifikācijām.” r) Pēc iedaļas “Qualifications Extension (L.3.1. punkts)” iekļauj šādu iedaļu “TakenOverBy Extension (L.3.2. punkts)”: “TakenOverBy Extension (L.3.2. punkts) Apraksts: šis paplašinājums ir izmantojams PĒC IZVĒLES, bet to izmanto, ja pakalpojumu, par ko iepriekš juridiski atbildīgs bija CSP, pārņem cits TSP un ja tas oficiāli apliecina pakalpojuma juridisko atbildību un ļauj verificēšanas programmatūrai atklāt lietotājam dažus juridiskus datus. Šajā paplašinājumā sniegtā informācija ir saskaņā ar saistīto 5.5.6. punkta izmantojumu un atbilst ETSI TS 102231 L.3.2. pielikumā noteiktajām specifikācijām.”